
AVIZ
Comisia pentru libertăți civile, justiție și afaceri interne recomandă Comisiei pentru control bugetar, care este comisie competentă, includerea în propunerea de rezoluție ce urmează a fi adoptată a următoarelor:
<RepeatBlock-Dec></RepeatBlock-Dec>
1.	ia act de faptul că bugetul de funcționare al Autorității Europene pentru Protecția Datelor (AEPD) pentru 2024 s-a ridicat la 24 329 460 EUR, ceea ce reflectă o creștere de 7 % față de bugetul final pentru 2023; salută faptul că, în 2024, rata de execuție a creditelor de angajament de către AEPD a fost de 96 %;
2.	ia act de rolul sporit al AEPD în mai multe acte legislative noi, inclusiv în Regulamentul privind inteligența artificială, în temeiul căruia AEPD devine autoritatea competentă pentru instituțiile, agențiile, oficiile și organismele Uniunii, în cazul cărora AEPD a fost delegată cu sarcini suplimentare; subliniază că aceste responsabilități suplimentare, delegate de colegiuitori, necesită resurse adecvate pentru a se asigura că AEPD își poate îndeplini efectiv obligațiile;
3.	subliniază rolul AEPD în ceea ce privește supravegherea operațiunilor de prelucrare a datelor cu caracter personal executate de instituțiile, organele, oficiile sau agențiile Uniunii; își exprimă îngrijorarea cu privire la timpul necesar AEPD pentru a trata plângerile; reamintește decizia adoptată de Ombudsmanul European din 7 noiembrie 2024 în cazul 1888/2023/TM, în care OE a constatat că perioada de șase ani de care a avut nevoie AEPD pentru a finaliza evaluarea unei plângeri nu constituie un interval de timp rezonabil și că abordarea AEPD a constituit un caz de administrare defectuoasă; ia act de faptul că Ombudsmanul a constatat că, în plus, AEPD nici nu a informat reclamantul cu privire la evoluția cazului;
4.	salută faptul că, în 2024, AEPD a finalizat 77 de cazuri de plângeri admisibile, ceea ce reprezintă o creștere de 33 % față de 2023; constată că nu este clar când au fost depuse aceste plângeri și, prin urmare, invită AEPD să îmbunătățească transparența procedurală și să publice date privind numărul de plângeri admisibile primite în fiecare an, timpul mediu necesar pentru investigarea și soluționarea lor și motivele întârzierilor semnificative; îndeamnă AEPD să reflecteze asupra indicatorilor-cheie de performanță și să se asigure că aceștia acoperă tratarea plângerilor și instituie obiective referitoare la tratarea plângerilor și la anchete, în mod similar cu practica Ombudsmanului European;
5.	salută scăderea costurilor aferente misiunilor personalului AEPD și a numărului de misiuni ale personalului de la 246 în 2023 la 218 în 2024; invită AEPD să evalueze în continuare dacă resursele cheltuite pentru misiuni sunt utilizate în mod corespunzător și contribuie la protecția datelor cu caracter personal în cadrul instituțiilor, organelor, oficiilor sau agențiilor Uniunii; ia act de faptul că, în 2024, AEPD s-a implicat într-o serie de evenimente, inclusiv evenimente cu caracter comercial, și că, în conformitate cu politica AEPD privind angajarea persoanelor în calitate de vorbitori, Autoritatea „se așteaptă în mod normal ca organizatorii să acopere costurile de călătorie și cazare”; își exprimă îngrijorarea cu privire la faptul că AEPD nu furnizează încă informații cu privire la numărul de misiuni finanțate de organizatori sau de alte părți terțe, reducând astfel transparența în ceea ce privește cheltuielile sale de misiune; îndeamnă insistent AEPD să își îmbunătățească politicile și practicile în ceea ce privește transparența cheltuielilor de misiune;

6.	ia act de faptul că, în 2024, AEPD a încheiat o singură anchetă, spre deosebire de anul 2023, când nu a fost finalizată nicio anchetă, a emis 25 de avize, ceea ce reprezintă un regres față de anul 2023, când a emis 54 de avize, și a efectuat trei audituri, înregistrând o scădere față de anul 2023, când a efectuat cinci audituri; îndeamnă AEPD ca, în cadrul indicatorilor cheie de performanță, să facă o distincție clară între auditurile efective și vizitele efectuate.

ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea pentru aviz declară că a inclus în avizul său contribuții privind aspecte care țin de subiectul dosarului, pe care le-a primit pentru elaborarea avizului, înainte de adoptarea acestuia în comisie, de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	Transparency International EU / EU transparency register: 501222919-71


Raportoarea pentru aviz elaborează lista de mai sus pe propria răspundere.

